cyanic-selkie/wikianc huggingface dataset:
ভগৎ কি কোঠি–তিরুচিরাপল্লী হামসফর এক্সপ্রেস
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন। কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।
ইতিহাস ও পরিষেবা
শুরুর দিকে এটি ভগৎ কি কোঠি-তাম্বরম হামসফর এক্সপ্রেস নামে চলত। ১৪৮১৫ নং ট্রেন প্রতি বুধবার ১৫:২০ নাগাদ ভগৎ কি কোঠি থেকে রওনা দেয় এবং শুক্রবার ১০:৪৫ নাগাদ তাম্বরমে পৌঁছায়। আবার উল্টোপথে ১৪৮১৬ নং ট্রেন প্রতি শুক্রবার ১৯:১৫ নাগাদ তাম্বরম থেকে রওনা দেয় এবং রবিবার ১৯:০০ নাগাদ ভগৎ কি কোঠিতে পৌঁছায়।
২০২১ সালের ২১শে জুলাইয়ের পর এটিকে একটি সুপারফাস্ট এক্সপ্রেস হিসাবে আপগ্রেড করা হয় এবং তিরুচিরাপল্লী জংশন পর্যন্ত সম্প্রসারিত করা হয় এবং ভগৎ কি কোঠি-তিরুচিরাপল্লী জংশন হুমসাফার সুপারফাস্ট এক্সপ্রেস হিসাবে একই ট্রেন নম্বর দিয়ে চলে। কিন্তু ১৪৮১৬ নং ট্রেনের সময় এবং দিন পরিবর্তন করে নির্ধারিত সময় থেকে তিরুচিরাপল্লীর দিকে বাড়ানোর হয়। সেই অনুযায়ী, ১৪৮১৫ ভগৎ কি কোঠি-তিরুচিরাপল্লী জংশন হামসাফার সুপারফাস্ট এক্সপ্রেস বুধবার ১৬:১০ নাগাদ ভগৎ কি কোঠি থেকে রওনা দেয় এবং শুক্রবার ১৬:০৫ নাগাদ তিরুচিরাপল্লী জংশনে পৌঁছায়। ১৪৮১৬ তিরুচিরাপল্লী জংশন-ভগত কি কোঠি হামসফার সুপারফাস্ট এক্সপ্রেস শনিবার ০৭:৩০ নাগাদ তিরুচিরাপল্লী জংশন থেকে রওনা দেয় এবং সোমবার ০৭:৪৫ নাগাদ ভগত কি কোঠিতে পৌঁছায়।
লোকো লিংক
এই ট্রেনটি ভগৎ কি কোঠি ডিজেল লোকো শেড ডব্লিউডিপি-৪ বা ৪বি বা ৪ডি লোকোমোটিভ দ্বারা ভগৎ কি কোঠি থেকে সওয়াই মাধবপুর পর্যন্ত যায়। সওয়াই মাধবপুর থেকে কোটা পর্যন্ত আরক্কোণম ইলেকট্রিক লোকো শেড ডব্লিউএপি-৪ লোকোমোটিভ দ্বারা চলে। ও বাকি কোটা থেকে তিরুচিরাপল্লী পর্যন্ত রায়পুরম ইলেকট্রিক লোকো শেড ডব্লিউএপি-৭ লোকোমোটিভ দ্বারা চলে।
আপনার কুকুরকে কাজে নিয়ে যান দিবস
আপনার কুকুরকে কাজে নিয়ে যান দিবস পেট সিটার ইন্টারন্যাশনাল দ্বারা তৈরি করা হয়েছিল এবং ১৯৯৯ সালে প্রথম উদযাপিত হয়েছিল৷ সমিতিটি প্রতি বছর একটি শুক্রবার কর্মক্ষেত্রে কুকুরকে সঙ্গী হিসাবে নিয়ে যাবার দিবস উদযাপন করতে এবং স্থানীয় আশ্রয়কেন্দ্র, উদ্ধারকারী গোষ্ঠী এবং মানবিক সমাজ থেকে তাদের দত্তক নেওয়ার প্রচার করার জন্য ব্যবসায়িকদের উত্সাহিত করার জন্য দিবসটি তৈরি করেছিল। ইভেন্টের মাধ্যমে কুকুরহীন সহকর্মীদের কুকুর দত্তক নিতে উৎসাহিত করা হবে বলে মনে করেন পিএসআই। আপনার পোষা প্রাণীকে কর্ম সপ্তাহে নিয়ে যান পেট সিটার ইন্টারন্যাশনাল, ইনকর্পোরেটেডের নিবন্ধিত ট্রেডমার্ক।
এছাড়াও কানাডা, অস্ট্রেলিয়া, যুক্তরাজ্য, নিউজিল্যান্ড এবং ইসরায়েলে এই দিবসে অংশগ্রহণ বাড়ছে।
গোলনা ইউনিয়ন
গোলনা ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৩৬। নীলফামারী জেলার দ্বিতীয় বৃহত্তম সেচ প্রকল্প বুড়ি তিস্তা ব্যারেজ এ ইউনিয়নে অবস্থিত।
ভৌগোলিক অবস্থান ও আয়তন
জলঢাকা উপজেলা সদর হতে উত্তর - পশ্চিম দিকে অবস্থিত এ ইউনিয়নের মোট আয়তন ৩০.৫ বর্গকিলোমিটার। এর উত্তরে ডিমলা উপজেলার ডিমলা সদর ইউনিয়ন, পূর্বে বালাগ্রাম ইউনিয়ন, দক্ষিণে কাঁঠালী ও মীরগঞ্জ ইউনিয়ন এবং পশ্চিমে ধর্মপাল ইউনিয়ন অবস্থিত। ইউনিয়নের উত্তর সীমানা বরাবর উত্তর পশ্চিম হতে দক্ষিণ পূর্ব দিকে বুড়ি তিস্তা নদী বয়ে গেছে।
প্রশাসনিক এলাকা
গোলনা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী গোলনা ইউনিয়নের মোট জনসংখ্যা ছিল ২৬৫২২ জন, যার মধ্যে পুরুষ হল ১৩৪৮৮ জন এবং নারী হল ১৩০৩৪ জন।
শিক্ষা ও সংস্কৃতি
গোলনা ইউনিয়নের গড় সাক্ষরতা হার ৩৯.৪%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪২.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
গোলনা ইউনিয়নের অর্থনীতি মূলত কৃষি নির্ভর।
রীতা চৌধুরী (রাজনীতিবিদ)
রীতা চৌধুরী একজন ভারতীয় রাজস্থান রাজ্যের একজন রাজনীতিবিদ। তিনি ঝুনঝুনু জেলা নির্বাচনী এলাকা থেকে রাজস্থান বিধানসভার সদস্য।
জীবনের প্রথমার্ধ
রীতা চৌধুরী রাজস্থান ঝুনঝুনু জেলা হেতমসার গ্রামে প্রবীণ কংগ্রেস রাজনীতিবিদ রাম নারায়ণ চৌধুরীর একটি  গ্রামের পরিবারে জন্মগ্রহণ করেন।
জর্ডানের সাধারণ নির্বাচন, ১৯৫৬
১৯৫৬ সালের ২১ অক্টোবর জর্ডানে সাধারণ নির্বাচন অনুষ্ঠিত হয়। জাতীয় সমাজতান্ত্রিক দল ১২টি আসন নিয়ে বৃহত্তম দল হিসাবে আবির্ভূত হয়।
নির্বাচনগুলিকে জর্ডানের ইতিহাসে সবচেয়ে অবাধ নির্বাচন হিসাবে বিবেচনা করা হয়েছিল এবং এটিই একটি নির্বাচিত সরকার তৈরির প্রথম এবং একমাত্র নির্বাচন। হিযবুত তাহরীর, যেটি একটি একক আসন জিতেছিল, পরে নিষিদ্ধ করা হয়েছিল।
টিমিসেন মারুমা
টিমিসেন মারুমা (জন্ম: ১৯ এপ্রিল, ১৯৮৮) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিক খেলছেন। শুরুতে লেগ-স্পিনার হিসেবে খেললেও বর্তমানে দলে তিনি অল-রাউন্ডারের ভূমিকায় অবতীর্ণ হয়েছেন।
প্রারম্ভিক জীবন
২০০৭ সালে প্রথম-শ্রেণীর ক্রিকেটে তার সেরা সময় অতিবাহিত হয়। ঐ সময় দলীয় সঙ্গী হিসেবে স্পিনার প্রসপার উতসেয়া তাকে দারুণ সহযোগিতা করেন এবং ইস্টার্ন প্রভিন্স দলকে লোগান কাপের শিরোপা জয়ে বিশেষ ভূমিকা রাখেন। ২০০৮ সালে শক্তিশালী পাকিস্তানি দলের বিপক্ষে তিনি তার প্রথম অর্ধ-শতক করেন।
আন্তর্জাতিক ক্রিকেট
২০০৭ সালে দক্ষিণ আফ্রিকার বিপক্ষে তার একদিনের আন্তর্জাতিকে অভিষেক ঘটে। ঘরোয়া প্রথম-শ্রেণীর ক্রিকেটে চমকপ্রদ সাফল্যের প্রেক্ষিতে তার টেস্ট দলে ঠাঁই হয়। ২০১৩ সালে বাংলাদেশ ক্রিকেট দলের বিপক্ষে তার টেস্ট অভিষেক ঘটে। খেলায় তিনি উদ্বোধনী ব্যাটসম্যান ছিলেন।
জোড়াসাঁকো (দ্ব্যর্থতা নিরসন)
জোড়াসাঁকো বলতে বোঝাতে পারে:
কেন্তারো মোরিয়া
কেন্তারো মোরিয়া (森谷 賢太郎, Kentaro Moriya; জন্ম: ২১ সেপ্টেম্বর ১৯৮৮) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
সুস্থিতি (শারীরবিজ্ঞান)
ফরাসি শরীরতত্ত্ববিদ ক্লোদ বের্নার ১৮৬৫ সালে সর্বপ্রথম এর ধারণা দেন। তবে ১৯২৬ সালে ওয়াল্টার ব্রাডফোর্ড ক্যানন ইংরেজি "হোমিওস্ট্যাসিস" শব্দটি প্রথম ব্যবহার করেন। শব্দটি মূলত জীবদের ক্ষেত্রে ব্যবহৃত হলেও থার্মোস্ট্যাটের মত স্বয়ংক্রিয় নিয়ন্ত্রণ ব্যবস্থার (control systems) ক্ষেত্রেও ব্যবহৃত হয়। হোমিওস্ট্যাটিসে ব্যবস্থার পরিবর্তন নির্ণয়ের জন্য একটি সেন্সর থাকে, একটি অবস্থা পরিবর্তনকারী যান্ত্রিক ব্যবস্থা থাকে এবং এই দুইয়ের মাঝে নেগেটিভ ফিডব্যাক সমন্বয় থাকে।
কেন্তারো মোরিয়া
প্রারম্ভিক জীবন
কেন্তারো মোরিয়া ১৯৮৮ সালের ২১শে সেপ্টেম্বর তারিখে জাপানের ইয়োকোহামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ন্যূনতম বিচ্যুতি কোণ
thumb thumb thumb
প্রিজমের আপাতন কোণ বিচ্যুতি কোণের সাথে ব্যস্তানুপাতিক আপতন কোণের মান ধীরে ধীরে বাড়াতে থাকলে বিচ্যুতি কোণের মান কমতে থাকে।বিচ্যুতি কোণের মান কমতে কমতে একটি সর্বনিম্ন মানে পৌছার পর এটি আর না কমে আপতন কোণের বৃদ্ধির সাথে সাথে বাড়তে থাকে।বিচ্যুতি কোণের এই সর্বনিম্ন মানকে ন্যূনতম বিচ্যুতি কোণ বলে।
মানা প্যাটেল
মানা প্যাটেল (জন্ম: ১৮ই মার্চ ,২০০০) একজন ভারতীয় সাঁতারু। রাজ্যস্তরে তিনি গুজরাতের প্রতিনিধিত্ব করেন। বিশ্ববিদ্যালয় আমন্ত্রণের মাধ্যমে তিনি ২০২০ গ্রীষ্মকালীন অলিম্পিকে অংশ নেওয়ার সুযোগ পেয়েছেন
সাঁতার - কর্মজীবন
মানা প্যাটেল সাত বছর বয়স থেকে সাঁতার শুরু করেছিলেন।
মাত্র ১৩ বছর বয়সে হায়দ্রাবাদে ৪০ তম জুনিয়র জাতীয় অ্যাকোয়াটিক্স চ্যাম্পিয়নশিপে ২০০ মিটার ব্যাকস্ট্রোকে ২:২৩.৪১সেকেন্ড সময় করে জাতীয় রেকর্ড করেন। এর মাধ্যমে তিনি ২০০৯ সালের আগস্টে টোকিওর এশিয়ান এজ গ্রুপ চ্যাম্পিয়নশিপে শিখা ট্যান্ডনের করা ২: ২৪.৪১ এর জাতীয় রেকর্ডটি ভঙ্গ করেন। এছাড়া জাতীয় গেমসে মানা ৫০ মিটার ব্যাকস্ট্রোকে এবং ২০০ মিটার ব্যাকস্ট্রোকে স্বর্ণপদক জিতেছেন। মানা ২০১৫র ৬০তম জাতীয় স্কুল গেমসে ১০০ মিটার ব্যাকস্ট্রোকে স্বর্ণপদকও জিতেছেন ব্যাকস্ট্রোকে জাতীয় রেকর্ডটি ভেঙে। মানা প্যাটেল, রাশি প্যাটেল, গীতাঞ্জলি পান্ডে এবং দিলপ্রীত কৌর একসাথে ৬০ তম জাতীয় স্কুল গেমসে ৪X১০০ মিটার ফ্রি স্টাইলের রিলেতে রৌপ্য জিতেছিলেন।
২০১৫ সালে তিনি অলিম্পিক গোল্ড কোয়েস্টের জন্য নির্বাচিত হন তিনি দ্বাদশ দক্ষিণ এশীয় গেমসে (২০১৬) এ ৫০ মিটার, ১০০ মিটার এবং ২০০ মিটার ব্যাকস্ট্রোকে রৌপ্য জিতেছিলেন; ৫০ মিটার ফ্রি স্টাইলে ব্রোঞ্জ; ৪× ১০০ মিটার ফ্রিস্টাইল রিলে এবং ৪ × ১০০ মিটার মেডলে রিলেতে স্বর্ণপদক জিতেছিলেন।
মানা ২০১৮তে ৭২ তম সিনিয়র জাতীয় অ্যাকোয়াটিক চ্যাম্পিয়নশিপে ৩টি স্বর্ণ পদক জিতেছেন।
বিপণন মিশ্রণ
বিপণন মিশ্রণ হলো বিপণনের এমন কয়েকটি নিয়ন্ত্রণযোগ্য চলক বা হাতিয়ার, যেগুলোর বিভিন্ন অনুপাত ব্যবহার করে কোম্পানী তার লক্ষ্য-বাজারে সাড়া তৈরির প্রচেষ্টা চালায়। প্রচলিত পণ্য বাজারজাতকরণ ধারণায় বাজারজাতকরণ মিশ্রণ হচ্ছে চারটি: পণ্য (Product), মূল্য (Price), স্থান (Place) এবং প্রসার (Promotion), যেগুলোকে একত্রে ইংরেজি আদ্যক্ষর মিলিয়ে সংক্ষেপে বলা হয় 4Ps।
পণ্য মিশ্রণ
পণ্য মিশ্রণ বলতে বোঝায় 4Ps, যার পণ্য হলো বস্তুগত পণ্য আর সেবার সংমিশ্রণ, যা কোনো কোম্পানী তার লক্ষ্য-বাজারে অর্পণ করে। মূল্য হলো সেই পরিমাণ অর্থ, যা একজন ক্রেতাকে পণ্যটি অর্জন করতে ব্যয় করতে হয়। স্থান বলতে বোঝায় কোম্পানীর এমন কর্মকাণ্ড, যা পণ্যকে লক্ষ্য-ক্রেতার কাছে সহজলভ্য করে তোলে। প্রসার হলো পণ্যের গুণাগুণ তুলে ধরে ক্রেতাকে পণ্যটি ক্রয়ে প্ররোচিত করার কার্যক্রম।
বিক্রেতার দৃষ্টিকোণ
বিক্রেতার দৃষ্টিকোণ থেকেই মূলত বাজারজাতকরণ মিশ্রণকে বেশি দেখা হয়ে থাকে এবং বেশি আলোচিতও হয়। আর তাই বাজারজাতকরণ মিশ্রণ বলতেই সাধারণত 4P-কেই বুঝিয়ে থাকে।
ক্রেতার দৃষ্টিকোণ
বিক্রেতার দৃষ্টিকোণ থেকে যেখানে বাজারজাতকরণ মিশ্রণকে 4P দিয়ে সূচিত করা হয়, সেখানে ক্রেতার দৃষ্টিকোণ থেকে বাজারজাতকরণ মিশ্রণ হলো 4Cs।
সেবা মিশ্রণ
বাজারজাতকরণ পণ্য মিশ্রণ বলতে যেখানে 4Ps-কে বোঝায়, সেখানে সেবা মিশ্রণও ঐ চারটি P'র সাথে যোগ করে নিয়েছে আরো তিনটি P। সেবা বাজারজাতকরণ মিশ্রণে অতিরিক্ত যে তিনটি মিশ্রণ উপাদান যোগ হয়েছে তার মূল কারণ হলো সেবার বৈশিষ্ট্য। কেননা সেবা তার চারটি মূল বৈশিষ্ট্যের ভিত্তিতে পণ্যদ্রব্য থেকে আলাদা। এখানে পণ্যের ৪টি মিশ্রণ অন্তর্ভুক্ত হলেও সংজ্ঞাগত দিক দিয়ে মূলত এতদুভয়ের মধ্যে পার্থক্য আছে। সেবা মিশ্রণে পণ্য বলতে বোঝায় অদৃশ্য, অস্পৃশ্য, উপযোগিতাপূর্ণ সেবা-পণ্য-কে, যা বাজারজাতকরণের স্বার্থে দৃশ্যমান করার উদ্যোগ নেয়া হয়, মূল্য বলতে বোঝায় সেবা সম্মুখিনতায় সেবা সরবরাহকারী ও সেবাগ্রহীতার পারস্পরিক সংস্পর্শে যে মূল্য নির্ধারিত হয়, বণ্টন বলতে সরাসরি সেবাদাতা থেকে সেবাগ্রহীতা পর্যন্ত পৌঁছানোর কৌশলকে বোঝায়, প্রসার বলতে বোঝায় সেবার গুণাগুণ তুলে ধরে ক্রেতাকে সেবা গ্রহণে প্ররোচিত করা, জনগণ বলতে বোঝায় সংশ্লিষ্ট সকল পক্ষ, অর্থাৎ কোম্পানী, সেবাকর্মী এবং সেবাগ্রহীতা সকলেই সেবার মিশ্রণ, প্রক্রিয়া বলতে বোঝায় যে প্রক্রিয়ায়, যন্ত্রকৌশলে সেবা উপস্থাপিত হয় কিংবা সেবা ভোগ করা হয়, বস্তুগত প্রমাণ বলতে বোঝায় যে পরিবেশে সেবা সরবরাহ করা হয়, কিংবা ভোগ করা হয়
চন্দ্র বিভাজন
আক্ষরিক ব্যাখ্যার সমর্থনকারী প্রাথমিক আখ্যানেরগুলি মুহাম্মদের অনুসারী আবদুল্লাহ ইবনে আব্বাস, আনাস ইবনে মালিক, আবদুল্লাহ ইবনে মাসউদ এবং অন্যানদের মাধ্যমে জানা যায়। ভারতীয় মুসলিম পণ্ডিত আব্দুল্লাহ ইউসুফ আলীর মতে, বিচারের দিনে চাঁদ পুনরায় বিভক্ত হতে পারে। তিনি বলেছেন যে, আয়াতগুলির রূপক অর্থও থাকতে পারে, অর্থাৎ বিষয়টি চাঁদের ক্ষেত্রে স্পষ্ট হয়ে গেছে। কুরআনের আয়াত স্বর্গীয় দেহের অলঙ্ঘনীয়তার বিষয়টি মধ্যযুগীয় মুসলিম ধর্মতত্ত্ববিদ ও মুসলিম দার্শনিকদের মধ্যে বিতর্কের অংশ ছিল। ২০১০ সালে নাসা চন্দ্র বিজ্ঞান ইনস্টিটিউটের (এনএলএসআই) কর্মী বিজ্ঞানী ব্র্যাড বেইলি বলেছেন, "বর্তমান কোনো বৈজ্ঞানিক প্রমাণের খবর নেই যে চাঁদ কখনো দুটি (বা ততোধিক) অংশে বিভক্ত হয়েছিল এবং পরবর্তীতে যে কোনো সময়ে পুনরায় মিলিত হয়েছিল।"
আখ্যানটি পরবর্তী কয়েকজন মুসলিম অন্যদের মুহাম্মদের নবুয়াত বোঝাতে ব্যবহার করেছিলেন। এটি বিশেষত ভারতের কতিপয় মুসলিম কবিদের অনুপ্রাণিত করেছে।
কুরআন ও ইসলামিক ঐতিহ্য
কুরআনের আয়াত অনুসারে:
কিয়ামত নিকটবর্তী এবং চাঁদ বিদীর্ণ হয়েছে। তবে যদি তারা কোনো নিদর্শন দেখে, তবে তারা মুখ ফিরিয়ে নেবে এবং বলবে, "এটা তো চিরায়ত জাদু।"
প্রাথমিক ঐতিহ্য ও কাহিনিগুলি এই আয়াতটিকে, কুরাইশদের কিছু সদস্যের অনুরোধে মুহাম্মদ দ্বারা সম্পাদিত একটি অলৌকিক ঘটনা হিসাবে ব্যাখ্যা করেছে। অধিকাংশ প্রাথমিক ও মধ্যযুগীয় মুসলিম ভাষ্যকাররা ঐতিহাসিক ঘটনা হিসেবে চন্দ্র বিভাজনের ইঙ্গিত করে সেই আখ্যানের সত্যতা গ্রহণ করেছিলেন। যা মূলত উল্লেখিত আয়াত ৫৪:২, উত্তর-ধ্রুপদী ভাষ্যকার ইবনে কাসির এই ঘটনার উল্লেখ করে প্রাথমিক ঐতিহ্যগুলির একটি তালিকা সরবরাহ করেছেন: আনাস ইবনে মালিক কর্তৃত্বে প্রেরিত একটি আখ্যানে বলা হয়েছে যে পৌত্তলিক মক্কাবাসীরা একটি অলৌকিক ঘটনার অনুরোধ করার পরে মুহাম্মদ চাঁদকে বিভক্ত করেছিলেন। আনাস ইবনে মালিক  অপর একটি ঐতিহ্য বর্ণনার অন্যান্য শৃঙ্খলে প্রবাহিত হয়েছে, উল্লেখ রয়েছে যে নূর পর্বত চাঁদের দুই অংশের মাঝে দৃশ্যমান ছিল (নূর পর্বতটি হেজাজে অবস্থিত)। মুসলিমরা বিশ্বাস করে যে এই পাহাড়ের হেরা গুহায় মুহাম্মদ আল্লাহর নিকট থেকে তাঁর প্রথম আয়াত লাভ করেছিলেন। যুবায়ের ইবনে মুতিমের একক শৃঙ্খলা দ্বারা বর্ণিত একটি আখ্যানে বলা হয়েছে যে চাঁদের দুটি অংশ দুটি পাহাড়ে দাঁড়িয়েছিল। এই আখ্যানে আরও বলা হয়েছে যে, মক্কাবাসী এই বলে সাড়া দিয়েছিল যে, ''"মুহাম্মদ তাঁর যাদু দ্বারা আমাদের কাবু করেছে... তিনি যদি আমাদের যাদু করে কাবু করতে সক্ষম হন তবে তিনি সমস্ত লোকের সাথে তা করতে সক্ষম হবেন না।"''
আবদুল্লাহ ইবনে আব্বাস সংক্ষেপে এই ঘটনার উল্লেখ করে এবং খুব বেশি বিবরণ দেয় না। আবদুল্লাহ ইবনে মাসউদ কর্তৃত্বে প্রেরিত আখ্যানে ঘটনাটি নিম্নরূপ বর্ণনা করেছে:
"আমরা মিনায় আল্লার বার্তাবাহকের সঙ্গে ছিলাম, তখন চাঁদ দুটি ভাগে বিভক্ত হয়েছিল। এর একটি অংশ ছিল পাহাড়ের পিছনে এবং অপর অংশটি ছিল পাহাড়ের পাশে। আল্লাহর বার্তাবাহক আমাদেরকে বলেছেন: এর সাক্ষ্য দাও।"
আখ্যানটি পরবর্তী কয়েকজন মুসলিম অন্যকে মুহাম্মদের নবুওয়াত্য বোঝাতে ব্যবহার করেছিলেন। উদাহরণস্বরূপ আনিমারি শিম্মেল ১২ শতাব্দীতে কাজ করেছেন এমন মুসলিম পণ্ডিত কাজী আয়াজের উদ্ধৃতি দিয়েছিলেন:
"It has not been said of any people on the earth that the moon was observed that night such that it could be stated that it was not split. Even if this had been reported from many different places, so that one would have to exclude the possibility that all agreed upon a lie, yet, we would not accept this as proof to the contrary, for the moon is not seen in the same way by different people... An eclipse is visible in one country but not in the other one; in one place it is total, in the other one only partial."
অন্যান্য দৃষ্টিকোণ
কুরআনের ভাষ্যকার, আল যামাখশারী চাঁদের বিভাজনকে মুহাম্মদ এর অন্যতম অলৌকিক ঘটনা বলে স্বীকার করেছেন। তবে তিনি আরও পরামর্শ দিয়েছিলেন যে বিভাজনটি কেবল বিচারের দিনেই সংঘটিত হতে পারে। মুসলিম পণ্ডিত আব্দুল্লাহ ইউসুফ আলী এই আয়াতের তিনটি ভিন্ন ব্যাখ্যা প্রদান করেছেন। তিনি মনে করেন যে সম্ভবত তিনটিই এই আয়াতের ক্ষেত্রে প্রযোজ্য: মুহাম্মদ এর সময় অবিশাসীদের বোঝানোর জন্য চাঁদ একবারে ফাটলসহ বিদীর্ণাবস্থায় হাজির হয়েছিল। বিচারের দিনে তা আবার বিভক্ত হবে (এখানে ভবিষ্যদ্বাণীমূলক অতীত কাল মূলত ভবিষ্যতের ইঙ্গিত দেয়)। ইউসুফ আলী আয়াতে উল্লিখিত সৌরজগতের বিপর্যয়ের সাথে এই ঘটনাকে সংযুক্ত করেছেন। সবশেষে, তিনি বলেছেন যে আয়াতগুলি রূপক হতে পারে, এর অর্থ এই বিষয়টি চাঁদ হিসাবে স্পষ্ট হয়ে গেছে। চন্দ্র দ্বিখন্ডন নিয়ে ইবনে কাছীর লিখেছেন, “বস্তুত চাঁদ যখন বিদীর্ণ হয়েছিল, তখনও আকাশে-ই ছিল”।
কিছু মতবিরোধকারী ভাষ্যকার যারা অলৌকিক বর্ণনাটি গ্রহণ করে নি, তারা বিশ্বাস করে যে আয়াতটি কেবল বিচারের দিনে চাঁদের বিভাজন হবার ঘটনাকে বোঝায়। যেমনটা মুহাম্মদ আবদেল-হালিম লিখেছেন:
পশ্চিমা ঐতিহাসিক যেমন এ জে ওয়েনসিংক এবং ডেনিস গ্রিল, এই অলৌকিকতার ঐতিহাসিক বিষয়টি প্রত্যাখ্যান করেছেন এই যুক্তিতে যে, খোদ মুহাম্মদ এর সাথে সম্পর্কযুক্ত কুরআন নিজেই ঐতিহ্যগত অর্থে অলৌকিক ঘটনার অস্বীকার করে।
স্বর্গীয় দেহের অদৃশ্যতার বিষয়ে বিতর্ক
কুরআনের আয়াতে স্বর্গীয় দেহের অদৃশ্যতার বিষয়টি মধ্যযুগীয় মুসলিম ধর্মতত্ত্ববিদ ও মুসলিম দার্শনিকদের মধ্যে বিতর্কের অংশ ছিল। দার্শনিকরা বলেছিলেন যে, প্রকৃতি চারটি মৌলিক উপাদানে গঠিত: মাটি, বায়ু, আগুন এবং জল। এই দার্শনিকরা অবশ্য বলেছিলেন যে স্বর্গীয় দেহের রচনাটি ভিন্ন ছিল। এই বিশ্বাসটি পর্যবেক্ষণের ভিত্তিতে তৈরি হয়েছিল যে, স্বর্গীয় দেহের গতি, পার্থিব দেহের মতো নয়, এটি চক্রাকার এবং কোনও শুরু বা শেষ নেই। স্বর্গীয় দেহগুলির চিরন্তন এই উপস্থিতি দার্শনিকদের এই সিদ্ধান্তে উপনিত করে যে স্বর্গ অদৃশ্য ছিল। অন্যদিকে তাত্ত্বিকরা স্থলজগতের বিষয়ে তাদের নিজস্ব ধারণার প্রস্তাব দিয়েছিলেন: প্রকৃতি অভিন্ন পরমাণু দিয়ে তৈরি হয়েছিল যা ঈশ্বরের দ্বারা তাৎক্ষণিক সময়ে পুনরায় তৈরি করা হয়েছিল (পরের ধারণাটি স্বাধীন গৌণ কারণগুলির অস্তিত্বের বিরুদ্ধে ঈশ্বরের সর্ব্বোক্তি রক্ষার জন্য যুক্ত করা হয়েছিল)। এই ধারণা অনুসারে, স্বর্গীয় দেহগুলি মূলত পার্থিব দেহের মতোই ছিল এবং যা অনুপ্রবিষ্ট করা যায়।
কুরআনের আয়াত সম্পর্কে প্রচলিত বোধগম্যতার বিষয়টি বোঝাতে কিছু দার্শনিক যুক্তি দিয়েছিলেন যে, এই আয়াতটির রূপক অর্থ ব্যাখ্যা করা উচিত (যেমন আয়াতটি একটি আংশিক চন্দ্রগ্রহণকে বোঝাতে পারে যেখানে পৃথিবী চন্দ্রের সেই অংশটিকে অস্পষ্ট করে রেখেছিল)।
সাহিত্য
এই আখ্যান বিশেষত ভারতে বহু মুসলিম কবিকে অনুপ্রাণিত করেছে। কাব্যিক ভাষায় মুহাম্মদ কখনও কখনও সূর্য বা ভোরের আলোর সাথে সমকক্ষরুপে বর্ণিত হয়। যেমনটি, দ্বাদশ শতাব্দীর খ্যাতিমান ফার্সি সুফি কবি সানাইয়ের একটি কবিতার অংশে রয়েছে: "সূর্যের চাঁদকে দুটি ভাগে ভাগ করা উচিত"। প্রসিদ্ধ ফার্সি কবি জালাল উদ্দিন মুহাম্মদ রুমি তার একটি কবিতায় এই ধারণাটি প্রকাশ করেছেন যে, মুহাম্মদ এর আঙুল দ্বারা বিভাজন হল অকুল চাঁদ আশা করতে পারে এমন সবচেয়ে বড় আনন্দ এবং একনিষ্ঠ বিশ্বাসী চাঁদকে বিচ্ছিন্ন করে দেয় মুহাম্মদের আঙুল। এই ধারণার বিশদ বিবরণে অন্যতম ফার্সি ধ্রুপদী কবি এবং রহস্যবিদ জামি আরবি অক্ষরের আকার ও সংখ্যাগত মান নিয়ে জটিল উপায়ে খেলেন: জামি বলেন, পূর্ণিমা, একটি চক্রাকার আরবি বর্ণের সাথে সাদৃশ্যপূর্ণ সংখ্যার মান ৪০। মুহাম্মদ চাঁদকে বিভক্ত করলেন, তখন এটি দুটি অর্ধচন্দ্রাকার (আরবি অক্ষর "ن") হয়ে উঠল যার সংখ্যার মান ৫০। এর অর্থ হল, অলৌকিক কাজের জন্য ধন্যবাদ, চাঁদের মান বৃদ্ধি পেয়েছিল।
শিম্মেল অনুসারে, অন্য এক জায়গায় রুমি, আখ্যান অনুসারে মুহাম্মদ কে দায়ী করা দুটি অলৌকিক চিহ্নকে বোঝায়, অর্থাৎ চাঁদের বিভাজন (যা প্রকৃতির প্রতি মানুষের বৈজ্ঞানিক পদ্ধতির নিরর্থকতা প্রকাশ করে) এবং অন্যটি মুহাম্মদের নিরক্ষরজ্ঞান।
নাসা'র আলোকচিত্র
thumb|upright|১৯৬৯ সালে [[অ্যাপোলো ১০-এর ধারণকৃত নাসার আলোকচিত্র। রিমা আরিয়াদিয়াস, চাঁদের উপরিভাগের অন্যতম খাঁজ, যা ইন্টারনেট ফোরামে চাঁদের বিভাজনের প্রমাণ হিসাবে দাবি করা হয়েছে।]]
অ্যাপোলো মিশনের আলোকচিত্র চাঁদের পৃষ্ঠের ৩০০ কিলোমিটার দীর্ঘ ফাটল রেখা রিমা আরিয়াদিয়াস প্রকাশিত হওয়ার পরে কিছু ইন্টারনেট সাইটে মুসলমানরা পরামর্শ দিয়েছিল যে এটি কুরআনে বর্ণিত বিভাজনের ফলস্বরূপ। ২০১০ সালে, নাসার বিজ্ঞানী ব্র্যাড বেলিকে এ-সম্পর্কে জিজ্ঞাসা করা হয়েছিল এবং জবাব তিনি বলেন "আমার সুপারিশ হল আপনি ইন্টারনেটে যা পড়েন তা বিশ্বাস না করা। সমকক্ষ-পর্যালোচিত নথিপত্রগুলি হল বৈজ্ঞানিকভাবে বৈধ তথ্যের উৎস। বর্তমানে কোনও বৈজ্ঞানিক প্রমাণ নেই যে চাঁদ দুটি (বা এততোধিক) অংশে বিভক্ত হয়েছিল এবং অতীতের যে কোনও সময়ে পুনরায় একত্রিত হয়েছিল।"
ওপো এফ ১
ওপ্পো এফ ১ ওপো ইলেক্ট্রনিকস দ্বারা নির্মিত একটি অ্যান্ড্রয়েড স্মার্টফোন যা জানুয়ারি ২০১৬ সালে মুক্তি পেয়েছিল।  ফোনটিতে  টাচস্ক্রিন, অ্যান্ড্রয়েড ৫.১ (ললিপপ) অপারেটিং সিস্টেম এবং মাইক্রোএসডি কার্ডের জন্য অতিরিক্ত ২৫৬ গিগাবাইট স্টোরেজ সমর্থনযোগ্য।    এটি ওপোর এফ সিরিজের প্রথম ফোন।
হার্ডওয়্যার
ওপ্পো এফ ১ ফোনে এবং ৭২০ × ১২৮০ রেজোলিউশনের সাথে টাচস্ক্রিন ডিসপ্লে আছে। এতে রয়েছে ১৩ এমপি মূল ক্যামেরা এবং একটি ৮ এমপি সেলফি ক্যামেরা। সেই সাথে এটাতে একটি স্ক্রিন ফ্ল্যাশ বৈশিষ্ট্য রয়েছে যাতে সেলফি তুলতে পর্দা আলোকিত হয়। মাইক্রোএসডি কার্ডের মাধ্যমে ফোনটি ১৬ গিগাবাইট অভ্যন্তরীণ স্টোরেজ, ৩ জিবি র‌্যাম এবং ২৫৬ গিগাবাইট পর্যন্ত প্রসারিত স্টোরেজ আছে। এটিতে একটি স্ন্যাপড্রাগন ৬১৬ সিপিইউও রয়েছে।
সফটওয়্যার
ওপো এফ ১ অ্যান্ড্রয়েড ৫.১ (ললিপপ) এর সাথে কালারওএস ২.১ নিয়ে এসেছে।
সমীক্ষা ভটনাগর
সমীক্ষা ভটনাগর হলেন একজন ভারতীয় অভিনেত্রী, যিনি ২০১৪ সাল পর্যন্ত স্টার প্লাস এবং জি টিভিতে বিভিন্ন হিন্দি টেলিভিশন ধারাবাহিকে অভিনয় করেছেন। তিনি তাঁর অভিনীত বেশিরভাগ ধারাবাহিকে মূল চরিত্রে অভিনয় করেছিলেন। তিনি ২০১৫ সালে মুক্তিপ্রাপ্ত মধুর ভান্ডারকরের ক্যালেন্ডার গার্লস এ একটি বিশেষ চরিত্রে অভিনয় করেছিলেন, এই চলচ্চিত্রে অভিনয়ের মাধ্যমে তিনি বলিউড জগতে অভিষেক করেছেন। অতঃপর ২০১৭ সালে তিনি ববি দেওলের বিপরীতে শ্রেয়াস তালপাড়ে পরিচালিত চলচ্চিত্র পোস্টার বয়েজে সুরজ মুখী চরিত্রে অভিনয় করেছিলেন; এই চলচ্চিত্রে তিনি প্রথমবারের মতো কোন বড় অভিনেতার বিপরীতে মূল চরিত্রে অভিনয় করেন।
প্রারম্ভিক জীবন
সমীক্ষা ভটনাগর ভারতের উত্তরাখণ্ডের দেরাদুনে জন্মগ্রহণ করেছিলেন এবং সেখানেই তাঁর শৈশব অতিবাহিত করেছেন। তিনি শৈশব থেকেই শাস্ত্রীয় কত্থক নৃত্য এবং শাস্ত্রীয় সংগীত শিখেছিলেন। একই আবেগের সঙ্গে, নৃত্য নিয়ে কিছু করতে, তিনি দিল্লিতে চলে আসেন। এটিকে তিনি তাঁর জীবনের একটি শিক্ষার স্তর হিসাবে বিবেচনা করেন এবং এই সময়ে তিনি যে সকল অভিজ্ঞতার সম্মুখীন হয়েছেন তার কারণে তিনি এই সময়কালকে স্বর্ণকাল হিসেবে আখ্যায়িত করেন। তিনি ২০০৮ সালে প্রধান নৃত্য পরিচালক হিসাবে একটি নৃত্য একাডেমি প্রতিষ্ঠা করেছিলেন এবং এটি ২০১০ সাল পর্যন্ত কার্যকর ছিল।
টেলিভিশন
শাস্ত্রীয় নৃত্য নিয়ে দিল্লিতে কাজ অন্বেষণের পরে, সমীক্ষা মুম্বইতে অভিনয়ের জন্য সুযোগ খুঁজছিলেন। তিনি নৃত্যের পাশাপাশি একজন অভিনেত্রী হওয়ার স্বপ্ন দেখতেন। তিনি জি টিভি এবং স্টার প্লাসে প্রচারিত বেশ কয়েকটি টেলিভিশন ধারাবাহিকে অভিনয় করার মাধ্যমে টেলিভিশন জগতে অভিষেক করেন। তিনি স্টার প্লাসে প্রচারিত জনপ্রিয় টেলিভিশন ধারাবাহিক এক বীর কি আরদাস... বীরায় মূল চরিত্রে অভিনয়ের মাধ্যমে সকলের নজরে আসেন। অতঃপর তিনি কালার্স টিভি তে প্রচারিত উত্তরণ, লাইফ ওকেতে প্রচারিত দেবোঁ কে দেব... মহাদেব, সনি সাবে প্রচারিত বাল বীর এবং জি টিভিতে প্রচারিত কুমকুম ভাগ্যের  মতো জনপ্রিয় টেলিভিশন ধারাবাহিকে অভিনয় করেন।
চলচ্চিত্র
অভিনয়ের প্রতি তাঁর আগ্রহ তাঁকে বলিউডের জগতেও নিয়ে গিয়েছিল। ২০১৫ সালে তিনি মধুর ভান্ডারকরের ক্যালেন্ডার গার্লসে একটি বিশেষ চরিত্রে অভিনয় করার সুযোগ পেয়েছিলেন। এই চলচ্চিত্রে তিনি একজন ব্যবসায়ী মহিলার চরিত্রে অভিনয় করেছিলেন, যা সমালোচকদের দ্বারা খুব প্রশংসিত হয়েছিল। এরপরে সমীক্ষা ভটনাগর শ্রেয়াস তালপাড়ে পরিচালিত পোস্টার বয়েজে শুটিং শেষ করেন, যেখানে তিনি সানি দেওল, ববি দেওলের পাশাপাশি শ্রেয়াস তালপাড়ের সাথে অভিনয় করার সুযোগ পেয়েছিলেন। এই চলচ্চিত্রে তিনি ববি দেওলের বিপরীতে সুরজ মুখীর চরিত্রে অভিনয় করেছেন। এই চলচ্চিত্রটি ২০১৭ সালের ৮ই সেপ্টেম্বর তারিখে মুক্তি পেয়েছিল।
জলবায়ু পরিবর্তনজনিত আক্রান্তপ্রবণতা নির্ধারণ
জলবায়ু পরিবর্তনজনিত আক্রান্তপ্রবণতা নির্ধারণ (সিভিএম) হলো মূল আন্তর্জাতিক কর্তৃপক্ষের প্যানেলগুলি একত্রিত করে বিশ্বের জনসংখ্যার উপর জলবায়ু পরিবর্তনের প্রভাব সম্পর্কে একটি স্বতন্ত্র বৈশ্বিক মূল্যায়ন। নির্ধারণটি ২০১০ সালের ডিসেম্বরে লন্ডন এবং ক্যানকানে জলবায়ু পরিবর্তন সম্পর্কিত জাতিসংঘের ক্যানকান শীর্ষ সম্মেলন (কপ ১৬) এর জন্য চালু করা হয়েছিল।
ডারা এবং জলবায়ু ক্ষতিগ্রস্ত ফোরাম দ্বারা বিকাশিত, এই প্রতিবেদনটি বিভিন্ন জাতির মধ্যে জলবায়ু পরিবর্তনের বিভিন্ন প্রভাবের বৈশ্বিক দুর্বলতার মূল্যায়ন করার জন্য একটি নতুন হাতিয়ার হিসাবে কাজ করবে।
এই প্রভাব সমূহ হ্রাসকারী মূল পদক্ষেপের দিকে ইঙ্গিত করে, আজ এবং অদূর ভবিষ্যতে জনগণ কীভাবে এবং কোথায় জলবায়ু পরিবর্তনের দ্বারা প্রভাবিত হচ্ছে তার স্পষ্ট ব্যাখ্যা দেওয়ার জন্য প্রতিবেদনটি শীর্ষস্থানীয় বিজ্ঞান এবং গবেষণাকে বিচ্ছুরিত করেছে।
ডারা এবং জলবায়ু ক্ষতিগ্রস্ত ফোরাম জলবায়ু ক্ষতিগ্রস্ততা নির্ধারণের ২য় সংস্করণ ২০১২ সালের ২৬ সেপ্টেম্বর এশিয়া সোসাইটি, নিউ ইয়র্কে চালু করেছে।
উদ্দেশ্য
প্রতিটি দেশ কীভাবে জলবায়ু পরিবর্তনের জন্য ঝুঁকির মুখোমুখি হয় (স্বাস্থ্যের কারণে, চরম আবহাওয়ার নিদর্শন, অর্থনৈতিক কারণগুলি, মরুভূমির প্রসারিত হওয়া বা সমুদ্রের স্তর বাড়ার ফলে জমির ক্ষতি) জলবায়ু ক্ষতিগ্রস্ততা নির্ধারণ তা দেখানোর চেষ্টা করে। এটি ৫০টিরও বেশি পদক্ষেপ তালিকাবদ্ধ করে এবং কর্তৃপক্ষ দাবী করেন যে, এই পদক্ষেপগুলো জলবায়ু পরিবর্তনের ফলে কার্যত সমস্ত ক্ষয়ক্ষতি সীমাবদ্ধ করতে সহজেই উপলব্ধ।
পন্থা
জলবায়ু ক্ষতিগ্রস্ততা নির্ধারণ বিশ্ব এবং তার অঞ্চলসমূহ, দেশ এবং সম্প্রদায়ের জলবায়ু ক্ষতিগ্রস্ততা মূল্যায়ন করার জন্য একটি নতুন পদ্ধতি গ্রহণ করেছে বলে জানা গেছে। নির্ধারণটি জলবায়ু পরিবর্তনের দ্বারা প্রভাবিত সমাজের পূর্ব-বিদ্যমান বৈশিষ্ট্যগুলি দেখে থাকে এবং জলবায়ুতে প্রকৃত অথবা অভিক্ষিপ্ত পরিবর্তনের প্রভাব দ্বারা সূচিত ক্ষতিগ্রস্ততা ও প্রত্যাশিত প্রভাবের মাত্রাকে নকশা করে। ২০১০ এবং ২০৩০ সালের দিকে দৃষ্টি রেখে গবেষণাটি চারটি "প্রভাব অঞ্চল" ও পাঁচটি "ক্ষতিগ্রস্ততার মাত্রা" দ্বারা নির্মিত। প্রতিবেদন অনুসারে, নির্ধারণটির নির্দিষ্ট পদ্ধতি থেকে প্রভাবগুলোর আনুমানিক পরিসংখ্যান পাওয়া যায় এবং জলবায়ু পরিবর্তনের অতিরিক্ত প্রভাবগুলো উপস্থাপন করে থাকে। তারা ইতিমধ্যে কী ঘটেছিল এবং নিকট ভবিষ্যতে কী ঘটতে পারে তার একটি "স্ন্যাপশট" দেয়। কর্তৃপক্ষের মতে, নির্ধারণটি জলবায়ু ক্ষতিগ্রস্ততা পরিমাপের একটিমাত্র উপায় উপস্থাপন করে যা আরো উন্নত হতে পারে বলে তারা আশাবাদী।
উল্লিখিত চার জলবায়ু প্রভাব অঞ্চল পাঁচ জলবায়ু ক্ষতিগ্রস্ততা ফ্যাক্টর
জলবায়ু ক্ষতিগ্রস্ততা নির্ধারণ ২০১০
প্রতিবেদনে দাবি করা হয় যে, মানুষের কার্যকলাপ দ্বারা চালিত জলবায়ু পরিবর্তন ইতোমধ্যে জলবায়ুতে হস্তক্ষেপ করেছে যা মানুষ ও পৃথিবীর জন্য বিপজ্জনক। প্রতিবেদন অনুসারে, এই পরিবর্তনের হার এবং তাপ, বৃষ্টি, মরুভূমি ও সমুদ্রপৃষ্টের প্রভাবসহ অন্যান্য প্রভাবের কারণে প্রতিবছর ৩৫০,০০০ মানুষের মৃত্যু হয়। প্রতিবেদনে উল্লেখ করা হয়েছে যে জলবায়ু পরিবর্তনের প্রভাব ২০২০ সালের মধ্যে ৫ মিলিয়ন মানুষের মৃত্যুর কারণ হতে পারে এবং বিশ্ব উষ্ণায়নের গতি কমিয়ে না আনলে ২০৩০ সালের মধ্যে প্রতি বছর ১ মিলিয়ন মানুষের মৃত্যু হতে পারে। তাপ,বায়ু এবং পানির সংকট প্রায় ২.৫ মিলিয়ন মানুষের বাসস্থানের উপর চাপ সৃষ্টি করে। প্রতিবছর ঝড়, বন্যা ও দাবানলে আরো অতিরিক্ত ৫ বিলিয়ন ডলার ক্ষতির ধারণা করা হচ্ছে, যখন ক্রমবর্ধমান সমুদ্রের ব্যয় নিম্ন আয়ের দেশগুলোতে জিডিপির ১% - প্রশান্ত মহাসাগরে ৪% এবং বিশ্ব অর্থনীতিতে বার্ষিক লোকসান ৬৫ বিলিয়ন ডলার।
প্রতিবেদনে আরও বলা হয়েছে যে, এর দ্বারা সবচেয়ে বেশি প্রভাবিত হচ্ছে শিশু ও দরিদ্ররা যেখানে সাব-সাহারান আফ্রিকা ও দক্ষিণ এশিয়ার শিশুরা সিংহভাগ মৃত্যুর সম্মুখীন হচ্ছে এবং এসমস্ত ক্ষতির শতকরা নব্বই ভাগেরও বেশি ঘটছে জলবায়ু পরিবর্তনের জন্য।  জলবায়ুজনিত মরুকরণের ঝুঁকিতে থাকা শতকরা ৮০ ভাগেরও বেশি মানুষ  চীন এবং ভারতের মতো উচ্চ উদীয়মান অর্থনীতিতে বাস করে।
প্রতিবেদনে আরও বলা হয়েছে যে, জলবায়ু পরিবর্তনের ফলে সৃষ্ট অর্থনৈতিক প্রভাবগুলোর অর্ধাংশ শিল্পোন্নত দেশগুলোতে অনুভূত হয়। তবে, উন্নয়নশীল দেশগুলোর অর্থনীতিতে তুলনামূলক অধিক চাপ সৃষ্টি হচ্ছে যার মূল কারণ বৃহত্তর, কম শক্তিশালী কৃষিক্ষেত্র। বর্তমানে ১৫টি দেশ জলবায়ু পরিবর্তনের জন্য তীব্রভাবে অরক্ষিত হিসেবে বিবেচিত হচ্ছে এবং সম্মিলিতভাবে জলবায়ুর প্রভাবজনিত সমস্ত ক্ষয়ক্ষতির প্রায় অর্ধেকের সম্মুখীন হচ্ছে এই দেশগুলো। আফগানিস্তান, হাইতি, মায়ানমার, সিয়েরা লিওন এবং সোমালিয়া-এর মতো স্বীকৃত দুর্বল রাষ্ট্র ও ব্যর্থ রাষ্ট্রগুলো সবচেয়ে বেশি ক্ষতির শিকার হচ্ছে। স্বাস্থ্য, চরম আবহাওয়া, আবাসস্থল হ্রাস এবং অর্থনৈতিক চাপের প্রতিটি প্রধান প্রভাব অঞ্চলের জন্য ক্ষতিগ্রস্ততার সবচেয়ে গুরুতর কারণ হিসাবে গড়ে মাত্র ২৪ টি দেশকে মূল্যায়ন করা হয়।
প্রতিবেদন অনুসারে, আরও ২০ বছরের নিষ্ক্রিয়তা ২০৩০ সাল নাগাদ বার্ষিক ১ মিলিয়ন মৃত্যুর কারণ হতে পারে। এই সময়ের মধ্যে, তীব্রভাবে অরক্ষিত দেশগুলোর সংখ্যা তিনগুণেরও বেশি হতে পারে। অর্থনৈতিক ব্যয়, বিশ্বের উপকূলরেখার উপর চাপজনিত কারণে $১০০ বিলিয়ন, প্রাথমিক-খাত ও প্রাকৃতিক সম্পদের ক্ষতিতে $১৫০ বিলিয়ন এবং ঝড়,বন্যা ও দাবানলের ক্ষতিতে $১০ বিলিয়ন বাড়তে পারে - এক ট্রিলিয়ন ডলার বার্ষিক অর্থনৈতিক সঙ্কটের এক তৃতীয়াংশ।
ইতিহাস
সমাজে জলবায়ু পরিবর্তনের ক্রমবর্ধমান নেতিবাচক প্রভাবগুলো বোঝার জন্য এবং এই নতুন চ্যালেঞ্জ  মোকাবেলায় বিভিন্ন মূখ্য বিকল্প শনাক্ত করতে ডারা ও জলবায়ু ক্ষতিগ্রস্ত ফোরাম জলবায়ু ক্ষতিগ্রস্ততা নির্ধারণ তৈরি করেছে।
জলবায়ু ক্ষতিগ্রস্ত ফোরাম হলো জলবায়ু পরিবর্তনের জন্য সবচেয়ে ঝুঁকিতে থাকা দেশগুলোর নেতৃবৃন্দের একটি গ্লোবাল পার্টনারশিপ যা ক্রমবর্ধমান জলবায়ু সংকটটির একটি দৃঢ় ও জরুরি সমাধান খুঁজছে। এটি মালদ্বীপের রাষ্ট্রপতি মোহাম্মাদ নাশিদ কর্তৃক প্রতিষ্ঠিত হয় এবং ২০১৯ সালের নভেম্বরে প্রথম সম্মেলন শুরু হয়। জলবায়ু ক্ষতিগ্রস্ত ফোরামের ঘোষণা পত্রে নৃতাত্ত্বিক বৈশ্বিক উষ্ণায়নের প্রভাবের  কারণে গ্রহের আশেপাশে যে পরিবর্তন ও বিপদ দেখা গেছে তার হার নিয়ে শঙ্কা প্রকাশ করেছে এবং চ্যালেঞ্জ  মোকাবেলায় জরুরি আন্তর্জাতিক সহযোগিতার আহ্বান জানিয়েছে। দেশগুলির মধ্যে রয়েছে বাংলাদেশ, বার্বাডোস, ভুটান, কিরিবাতি, ঘানা, কেনিয়া, নেপাল, রুয়ান্ডা, তানজানিয়া, ভিয়েতনাম এবং মালদ্বীপ।
ডারা স্পেনের মাদ্রিদে অবস্থিত একটি আন্তর্জাতিক সংস্থা এবং সিলভিয়া হিডালগো ২০০৩ সালে সংস্থাটি প্রতিষ্ঠা করেছিলেন। এর ওয়েবসাইট অনুসারে, সংগঠনটি সংঘাত, বিপর্যয় ও জলবায়ু পরিবর্তনের ফলে ক্ষতিগ্রস্ত দুর্বল জনগোষ্ঠীর জন্য সাহায্যের গুণমান ও কার্যকারিতা উন্নত করার লক্ষ্য নিয়েছে।
তাম্রেশ্বরী মন্দির
থাম্ব|তাম্রেশ্বরী মন্দিরে অবস্থিত মূর্তির ছবি তাম্রেশ্বরী মন্দির বা কেনচাই চৈতি শাল আসাম-অরুণাচল প্রদেশের সীমান্তে অবস্থিত একটি ঐতিহাসিক মন্দির। এই মন্দিরের ধ্বংসাবশেষ বর্তমানে আসামের তিনসুকিয়া জেলার শাদিয়া থেকে প্রায় ১৮ কিলোমিটার দূরে অরুণাচল প্রদেশের লোহিত জেলায় অবস্থিত। এই মন্দিরটি তাম্রেশ্বরী বা কেনচাই চৈতি দেবীর জন্য উৎসর্গ করা হয়েছে। তামরেেশ্বরী দেবী হিন্দুধর্ম কালী, তারা, চামুণ্ডার মতো উগ্র দেবী। কারও মতে, এই মন্দিরটি আদিবাসী লোকদেবী কেনচাই চৈতির প্রধান মন্দির। কেঞ্চাই চৈতি ছিলেন দেওরি সম্প্রদায়ের দেবী।
শিলালিপি
তাম্রেশ্বরী মন্দিরে উদ্ধার হওয়া পাথরের শিলালিপিতে লেখা আছে,
শিলালিপিতে বর্ণনা করা হয়েছে যে ১৩৬৪ সালে শাক্ত (১৪৪২ খী.) সুতিয়া রাজা মুক্তা ধর্মনারায়ণ ইটা ('ইস্কা') ব্যবহার করে মন্দিরের প্রাচীর নির্মাণ করেছিলেন। মন্দিরটি দেবী দিককর বাসিনীকে উৎসর্গ করা হয়েছে। নবম-দশম শতাব্দীর কালিকা পুরাণে দিককার ভাসিনিকে 'কামরূপ পীঠ' হিসাবে উল্লেখ করা হয়।
স্থাপত্য
মন্দিরের দেয়াল এবং দরজাগুলিতে সুন্দরভাবে কারুকাজ ছিল। মূল গেটের সামনে রূপালী দাঁতসহ দুই ধরনের হাতির ভাস্কর্য ছিল। ১৭১১ সালে সামরুং ফুকনের ইতিহাস অনুসারে, তাম্রেশ্বরী মন্দিরের ছাদ তামা দিয়ে তৈরি। ১৮৪৮ সালে ব্রিটিশ প্রত্নতাত্ত্বিক ডাল্টন এই স্থানে পাথরের কাঠামো দেখতে পেলেও, তামার ছাদটি ইতিমধ্যে সরিয়ে ফেলা হয়েছে দেখতে পান। টি. যিনি ১৯০৫ সালে এই জায়গাটি পরিদর্শন করেছিলেন। ব্লক অনুযায়ী, এই বর্গাকার কাঠামোটি মূল মন্দির হতে পারে না এবং ইটের প্রাচীরে স্পষ্টতই কেন্দ্রে এক ধরনের বড় মন্দির ছিল যা সময়ের সাথে সাথে অদৃশ্য হয়ে গেছে। পুরো মন্দিরটি ইটের দেয়াল দিয়ে ঘেরা ছিল এবং পশ্চিম দিকে একটি নারবালি জায়গা ছিল।
কালিকা পুরাণে উল্লেখ করা হয়েছে যে মন্দিরটি অষ্টভুজ আকৃতির ছিল ও এতে আটটি দ্বারপাল ছিল (যথা নারান্তকা, ত্রিপুরান্তকা, দেবন্তকা, ইয়ামান্তকা, ভেতালান্তকা, দুর্ধারন্তক, গণন্তকা এবং রামন্তকা)। এস.এফ. হ্যানায়ের মতে, বর্তমান মন্দির ভবনগুলি পশ্চিমের দরজাসহ চত্বরের কাছাকাছি ছিল। সেখানে একটি ইটের প্রাচীর ছিল, যার উচ্চতা প্রায় ৪.৫ ফুট থেকে ৮ ফুট পর্যন্ত ছিল, প্রাচীরটি বালিপাথর দিয়ে সৃষ্ট ছিল। কমপ্লেক্সের প্রবেশপথটি পশ্চিম মুখে ছিল, সেখানে একটি পাথরের বেষ্টনী এবং দরজা ছিল। দরজাটির যে ধ্বংসাবশেষ বর্তমানে অবশিষ্ট রয়েছে তাতে পদ্মফুল, কিছু অলঙ্কৃত ছোট স্তম্ভ এবং একটি হাতির মূর্তি খোদিত রয়েছে।
বৃহন্নলা (চলচ্চিত্র)
কাহিনী সংক্ষেপ
মোহনপুর আধুনিক সুযোগ সুবিধা বঞ্ছিত একটি ছোট গ্রাম। গ্রামের হোমিও ডাক্তার আরজ আলী তাদের চিকিৎসার একমাত্র ভরসা। গ্রামের বিদ্যালয়ে অল্প সংখ্যক ছাত্রছাত্রী থাকলেও তাদের শিক্ষা বিদ্যালয়ের গণ্ডি পর্যন্তই সীমাবদ্ধ। গ্রামে পূর্বে হিন্দু সম্প্রদায়ের আধিক্য থাকলেও এখন হিন্দু মুসলমান দুই সম্প্রদায়ই বাস করে। হিন্দুদের ধর্ম পালনের জন্য একটি মন্দির এবং মুসলমানদের জন্য একটি মসজিদ থাকলেও উভয় সম্প্রদায় চায় গ্রামে আরেকটি মন্দির বা মসজিদ হোক। দুই সম্প্রদায়ই চায় সরকারী খাস জমিতে মন্দির বা মসজিদ হোক। গ্রামের হোমিও ডাক্তার আরজ আলী গ্রামে একজন ভালো চিকিৎসক পাঠানোর জন্য দীর্ঘদিন যাবত সরকারের কাছে চিঠি দিয়ে আসছে। যেদিন নতুন ডাক্তার গ্রামে আসবে সেদিন সরকারী খাস জমির পাশের বটগাছের নিচে গ্রামের কাঠমিস্ত্রী তুলসীর ছাগল মারা যায়। গ্রামের হিন্দু মুসলমান সবাই এতে আতংকিত হয়ে পড়ে এবং মন্দির কমিটির প্রধান গৌর বিশ্বাস কাউকে গাছের কাছে আসতে মানা করে দেন। কিন্তু কিছু দিন পর তুলসীর মা সেখানে পাতা কুড়াতে গিয়ে মারা যায়। তুলসীর স্ত্রী দুর্গারানী দাবি করে ঐ গাছই তার শাশুড়িকে হত্যা করেছে। ইতিমধ্যে শহর থেকে ডাক্তার আবির সেই গ্রামে আসে। তিনি এসে পরীক্ষা করে দেখেন যে আসলে মহিলাটি হৃদরোগে মারা গেছেন। কিন্তু হিন্দু সম্প্রদায় তা বিশ্বাস না করে গাছটিকে পূজা করতে শুরু করে। অন্যদিকে মুসলমান সম্প্রদায়ের প্রধান হাজী সাহেব এবং ইমাম সাহেবও এই জমিতে ঈদগাহ দেওয়ার জন্য পরিকল্পনা করতে থাকেন। এরই মধ্যে ঐ গাছের নিচে ঘটে যায় কিছু খুন। কারা এইসব খুন করছে কিংবা কেন করছে??
সঙ্গীত
বৃহন্নলা ছায়াছবিটির সঙ্গীত পরিচালনা করেছেন ইমন সাহা। গীত রচনা করেছেন কবির বকুল। গানে কণ্ঠ দিয়েছেন দিলশাদ নাহার কনা, ঋতুরাজ সেন ও দেবলিনা সুর । অগ্নিবীনা'র ব্যানারে ২৩ আগস্ট, ২০১৪ তারিখে এই চলচ্চিত্রের গানের অডিও অ্যালবাম প্রকাশ করা হয়।
ফাজিলহাটী ইউনিয়ন
ফাজিলহাটী ইউনিয়ন (ইংরেজি:Fazilhati Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।
বৃহন্নলা (চলচ্চিত্র)
নির্মাণ নেপথ্য
বৃহন্নলা চলচ্চিত্রটির জন্য পরিচালক মুরাদ পারভেজ বাংলাদেশ সরকার থেকে অনুদান পান। ছায়াছবিটির শ্যুটিং হয় রাজবাড়ির খামার বাড়িতে।
সমালোচনা
চলচ্চিত্রটি ৩৯তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় পুরস্কার লাভ করে। কিন্তু পুরস্কার ঘোষণার পর এই চলচ্চিত্রের নির্মাতার উপর গল্প চুরির অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজের গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিশ দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়।
ফাজিলহাটী ইউনিয়ন
ভৌগোলিক উপাত্ত
গ্রাম সংখ্যা ১৭ টি।
বৃহন্নলা (চলচ্চিত্র)
পুরস্কার
মেরিল-প্রথম আলো পুরস্কার
ফাজিলহাটী ইউনিয়ন
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী ফাজিলহাটী ইউনিয়নের মোট জনসংখ্যা ২০৮৯২ জন।
হাটবাজারের তালিকা
১.পুটিয়াজানী বাজার। ২.এলাচিপুর বাজার। ৩.গাছপাড়া বাজার। ৪.ফুলতারা বাজার। ৫.টুকচানপুর বাজার।
শিক্ষা
প্রাথমিক বিদ্যালয়:-১. কামার নওগাঁ সরকারি প্রথমিক বিদ্যালয়। ২.কুমারজানী সরকারি প্রাথমিক বিদ্যালয়। ৩.পুটিয়াজানী সরকারি প্রাথমিক বিদ্যালয়। ৪.ফাজিলহাটি সরকারি প্রাথমিক বিদ্যালয়। ৫.ভবানিপুর সরকারি প্রাথমিক বিদ্যালয়। ৬.এলাচিপুর সরকারি প্রাথমিক বিদ্যালয়। ৭.মেরুয়াঘুনা সোনার বাংলা সরকারি প্রাথমিক বিদ্যালয়। ৮.বেতবাড়ি সরকারি প্রাথমিক বিদ্যালয়। ৯.ফুলতারা সরকারি প্রাথমিক বিদ্যালয়। ১০.লালহারা সরকারি প্রাথমিক বিদ্যালয়। ১১.টুকচানপুর সরকারি প্রাথমিক বিদ্যালয়। ১২.মুন্সিনগর সরকারি প্রাথমিক বিদ্যালয়।
উচ্চ বিদ্যালয়:- ১.পুটিয়াজানী হাজী আব্দুল লতিফ সরকার স্কুল এন্ড কলেজ। ২.জান মাহামুদাবাদ উচ্চ বিদ্যালয়। ৩. শাহদারী পাড়া কে.এ.এস আলিম মাদ্রাসা। ৪.মেরুয়াঘুনা সোনার বাংলা উচ্চ বিদ্যালয়। ৫.মুন্সিনগর বালিকা উচ্চ বিদ্যালয়।
উল্লেখযোগ্য ব্যক্তি
আমি নিজেই ফেমাস ব্যক্তি): Ala...>"<
যজ্ঞ দত্ত শর্মা (মধ্যপ্রদেশের রাজনীতিবিদ)
যজ্ঞ দত্ত শর্মা (यज्ञ दत्त शर्मा, ১৯৩৬ - ২০ মে ২০১৬) ছিলেন ভারতের মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৬৭ সালে স্বতন্ত্র প্রার্থী হিসাবে প্রথমবার মধ্যপ্রদেশ বিধানসভায় ইন্দোর-৪ আসনের প্রতিনিধিত্ব করেন, ১৯৭৭ সালে ইন্দোর-২ ভারতীয় জাতীয় কংগ্রেস থেকে। তিনি আবার ১৯৮০ সালে ইন্দোর-৪ এর প্রতিনিধিত্ব করেন।
গণমাধ্যম সংস্কৃতি
সংস্কৃতি অধ্যয়নে গণমাধ্যম সংস্কৃতি (Media Culture) হলো গণমাধ্যমের প্রভাবে উন্নীত বর্তমানের পাশ্চাত্য পুঁজিবাদী সমাজব্যবস্থা।  শব্দটি মানুষের মতামত, রুচি ও আদর্শের উপর গণমাধ্যমের (বিশেষত টেলিভিশন, তবে সাথে সাথে ছাপাখানা, রেডিও ও চলচ্চিত্রও) সার্বিক প্রভাব ও বুদ্ধিবৃত্তিক নির্দেশনার উপর আলোকপাত করে।
বিকল্প শব্দ গণসংস্কৃতি শব্দটি গণমানুষের নিজের তৈরী সংস্কৃতিকে বুঝায়, যেমন বিংশ শতাব্দীর আগের জনপ্রিয় শিল্পকে গণসংস্কৃতি বলে গণ্য করা যায়। অন্যদিকে গণমাধ্যম সংস্কৃতি হলো গণমাধ্যমের পণ্য। গণমাধ্যম সংস্কৃতির একটি বিকল্প শব্দ আবার "ছবি সংস্কৃতি"।
সমালোচকদের মতে, গণমাধ্যম সংস্কৃতি বিজ্ঞাপন ও মানুষের সাথে পরোক্ষ সম্পর্ককে ব্যবহার করে মানুষকে নিয়ন্ত্রণ করার একটি ব্যবস্থা হিশেবে কাজ করে। নোমাইর মতে, করপোরেট মাধ্যম প্রভাবশালী আদর্শ তৈরীতে কাজ করে। থিওডোর অ্যাডোর্নো নামের এক বুদ্ধিজীবী ১৯৪০-এর দশক থেকে গণমাধ্যম সম্পর্কে এমন ধারণার উন্নয়নের পেছনে বিশেষ অবদান রাখেন। গণমাধ্যম সংস্কৃতি ভোগবাদের সাথে সরাসরি যুক্ত, তাই একে অনেকে ভোগের সংস্কৃতি বলেও অভিহিত করেন।
সংজ্ঞা
সংবাদমাধ্যম বিজ্ঞানী এবং জ্ঞানীদের তথ্য সংগ্রহ করে এবং তা সাধারণ মানুষের কাছে উপস্থাপন করে, এবং মানুষকে অবাক করে বা আকর্ষণ করে এমন সব বিষয়কে একটু বেশি গুরুত্ব দিয়ে উপস্থাপনা করে। উদাহরণস্বরূপ চীনের জায়ান্ট পান্ডা সংবাদমাধ্যমের জন্য দ্রুত জনপ্রিয় সংস্কৃতির একটি অংশ হয়ে উঠেছে।
আলদাইড ও স্নোর মতে, গণমাধ্যম সংস্কৃতি বলতে একটি সংস্কৃতির মধ্যে গণমাধ্যম ক্রমাগত অন্য প্রতিষ্ঠানের (যেমন, রাজনীতি, ধর্ম, খেলাধুলা) উপর প্রভাব বিস্তার করে, যেগুলো গণমাধ্যমের যুক্তির দ্বারা পুনর্গঠিত হয়। ১৯৫০র দশক থেকে জনগনের মতামতকে প্রভাবিত করার অন্যধম মাধ্যম হিশেবে কাজ করে আসছে টেলিভিশন।
প্রতীকি ভোগ
ভোক্তারা এখন আর শুধু কার্যকারিতা বিবেচনা করে পণ্য ক্রয় করে না, অনেকসময় পণ্যটির প্রতিকী মূল্য বা কার্যকারিতাও তাদের পণ্য ক্রয়ে বাধ্য করে। অন্য শব্দে ক্রেতারা এখন নিজের পরিচয় তৈরী করতে পণ্য ক্রয় করে।
পণ্ডিতরা এ প্রতিকী ভোগকে একটি সামাজিক পুনর্গঠন হিশেবে দেখে। কারণ সমাজের সবাই সমানভাবে কোন পণ্যের প্রতিকী অর্থে বিশ্বাস না করলে, কোন পণ্য কার্যকরীভাবে প্রতিকী অর্থ তৈরী করতে পারে না। বিজ্ঞাপন, টেলিভিশন ও পত্রিকার মাধ্যমে ভোক্তাদের মধ্যে এমন বিশ্বাস তৈরী করা হয়।
খুঁটি জেলা
নামকরণ
স্থানীয়দের মতে, প্রাচীনকালে ছোটনাগপুর অঞ্চল মুন্ডা জনগোষ্ঠীদের দ্বারা শাসিত হতো৷ ছোটনাগপুরের মুন্ডারাজা মন্দ্র মুন্ডার আট পৌত্রের একজন রাঁচি জনপদের সামান্য দক্ষিণাংশে নিজের রাজত্ব শুরু করেন এবং খুঁটকাটি নামক একটি গ্রামের পত্তন ঘটান৷ এই খুঁটকাটি নামটি থেকেই পরবর্তীকালে খুঁটি নামটি এসেছে৷
অবস্থান
জেলাটির উত্তরে ঝাড়খণ্ড রাজ্যের রাঁচি জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের রাঁচি জেলা৷ জেলাটির পূর্বে ঝাড়খণ্ড রাজ্যের সরাইকেল্লা খরসোয়া জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণে ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের সিমডেগা জেলা৷ জেলাটির পশ্চিমে ঝাড়খণ্ড রাজ্যের গুমলা জেলা৷ জেলাটির উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷
জেলাটির আয়তন ২৫৩৫ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.১৮%৷
ভাষা
খুঁটি জেলায় প্রচলিত ভাষাসমূহের পাইচিত্র তালিকা নিম্নরূপ -
জনসংখ্যার উপাত্ত
মোট জনসংখ্যা ৪৩৪৮১৯(২০০১ জনগণনা) ও ৫৩১৮৮৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৩তম৷ ঝাড়খণ্ড রাজ্যের ১.৬১% লোক খুঁটি জেলাতে বাস করেন৷ জেলার জনঘনত্ব ২০০১ সালে ১৭৬ ছিলো এবং ২০১১ সালে তা বৃদ্ধি পেয়ে ২১০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২২.৩২%, যা ১৯৯১-২০১১ সালের ১২.৫৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৪৷
শিক্ষা
জেলাটির স্বাক্ষরতা হার ৫২.৯২%(২০০১) তথা ৬৩.৮৬%(২০১১)৷ পুরুষ স্বাক্ষরতার হার ৬৭.৪০%(২০০১) তথা ৭৪.০৮%(২০১১)৷ নারী স্বাক্ষরতার হার ৩৮.৪০%(২০০১) তথা ৫৩.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৯৫%৷
কলোসিয়াম
কলোসিয়াম (লাতিন: Amphitheatrum Flavium, ইতালীয় Anfiteatro Flavio বা Colosseo), ইতালির রোম শহরে অবস্থিত একটি বৃহৎ উপবৃত্তাকার ছাদবিহীন মঞ্চ। ৫০ হাজার দর্শক ধারণক্ষমতাসম্পন্ন এই মঞ্চ সাধারণত গ্ল্যাডিয়েটরদের প্রতিযোগিতা এবং জনসাধারণের উদ্দেশ্যে কোন প্রদর্শনীর জন্য ব্যবহৃত হত। এর অবস্থান রোমান ফোরামের ঠিক পশ্চিমে, যার নির্মাণকাজ শুরু হয়েছিল ৭০ থেকে ৭২ খ্রিষ্টাব্দের মাঝে কোন এক সময়; এসময় সম্রাট ভেসপাসিয়ানের রাজত্ব ছিল। রোমান সাম্রাজ্যের সবচেয়ে বড় এই স্থাপনার নির্মাণকাজ শেষ হয়েছিল ৮০ খ্রিষ্টাব্দে সম্রাট তিতুসের রাজত্বকালে। পরে দোমিতিয়ানের শাসনামলে এটির আরও পরিবর্তন ও পরিবর্ধন করা হয়। এর আদি নাম ছিল ফ্ল্যাভিয়ান নাট্যশালা। ষষ্ঠ শতকের পূর্বে ভূমিকম্প এবং অগ্নিকাণ্ডে ক্ষতিগ্রস্ত হওয়ায় এটির পুননির্মাণ ও পরিবর্তন সাধন করা হয়। পরবর্তী শতকগুলোতে কলোসিয়াম অবহেলা, ভূমিকম্প ও এর নির্মাতাদের দ্বারাই ক্ষতিগ্রস্ত হয়। এর বহির্তোরণের এক-তৃতীয়াংশের বেশি এখনও টিকে আছে।
ইতিহাস
কলোসিয়ামের ইতিহাস টানতে গেলে অবধারিতভাবে খৃস্টপূর্ব ষষ্ঠ অব্দের কিংবদন্তি স¤্রাট নিরোর প্রসঙ্গ চলে আসে। যদিও স¤্রাট নিরোর শাসনকালেরও পূর্বে খৃস্টপূর্ব দ্বিতীয় অব্দি থেকে রোমান স¤্রাজ্যের এই এলাকাটা বেশ ঘসবসতিপূর্ন হয়ে উঠেছিলো। ষষ্ট শতাদ্বির মাঝামাঝি সময়ে এসে এক ভয়াবহ অগ্নিকান্ডে এলাকাটি সম্পূর্ণ ভস্মিভূত হয়। বিপন্ন মানুষেরা পথে বসে যায়। খেয়ালী স¤্রাট নিরো এক ফরমান জারী করে সমগ্র উপত্যাকা নিজের মালিকানায় নিয়ে নেন। কুশলী নির্মাতাদের নির্দেশ দেন সুরম্য এক প্রাসাদ নির্মান করতে। নিজের পছন্দ মতো সাজাতে থাকেন পুরো এলাকা। পুড়ে যাওয়া উপত্যাকায় গড়ে ওঠা এই প্রাসাদ ডোমাস ওরিয়া নামে পরিচিত। ডোমাস ওরিয়া অর্থ স্বর্নালী প্রাসাদ। এই বিশার প্রাসাদকে ঘিরে কৃত্রিম লেক তৈরী হয় যার চতুর্দিকে প্যাভিলিয়ন, বাগান এবং ছায়াঢাকা বসার ব্যবস্থা ছিলো। শহরের পানি সরবরাহের জন্য থাকা একুয়া ডাক্টকে আরো বর্ধিত করে এই লেকে নিয়মিত পরিষ্কার পানি সরবরাহের ব্যবস্থা করা হয়। প্রাসাদের নির্মান শেষে এর সামনে কলোসাস অব নিরো নামে নিজের একটি বিশালাকার ভাস্কর্য স্থাপন করেন। নিরো পরবর্তী স¤্রাট ভাস্কর্য থেকে নিরোর মাথা সরিয়ে নিজেদের মাথা সংযোজন করেন। এই ভাস্কর্যকে স¤্রাটের বিশালত্ব ও ক্ষমতার প্রতীক হিসেবে জনগনের সামনে তুলে ধরার চেস্টা করা হয়। স¤্রাটদেও মাথার পরিবর্তে  একসময় এপরো বা সূর্ডদেবতার প্রতীক হিসেবে সোলার ক্রাউন সংযোজিত হয়। বিভিন্ন আলৌকিক ক্ষমতার কথন সহ কলোসাসের অস্তিত্ব ছিলো অনেকদিন। । রোমান স¤্রাজ্যের স্থায়ীত্বের প্রতীক হিসেবে বিবেচনা করা হেতো।
নিরোর শাসন অবসানের পরে এই ডোমাস ওরিয়া অব্যবহৃত পড়ে থাকে। পরবর্তী শাসকদের কেউই আর এ প্রাসাদ ব্যবহার বা সংরক্ষণের আগ্রহ দেখায়নি। ফলে ডোমাসের বেশিরভাগ রক্ষনাবেক্ষনের অভাবে আস্তে আস্তে ভঙ্গুর হয়ে পড়ে। হারিয়ে যায় বাগান। পাহাড়ী ঢলের পলি আর শহরের আবর্জনায় ভরাট হয়ে যায় লেক। অপরদিকে ভবনের দামী মার্বেল, বিভিন্ন অলংকার এবং ধাতব অংশ চুরি হতে থাকে। একসময় নিরোর অবিচারের প্রায়শ্চিত্য করার উদ্যোগ নেন স¤্রাট ভেস্পিসিয়ান। নিরো জোর করে যে এলাকা দখল করেছিলেন ভেস্পিসিয়ান সে যায়গাকে আবার জনগনের জন্য অবমুক্ত করার চিন্তা করেন।  এদেও মধ্যে  গ্লাডিয়েটরিয়াল ফাইট অর্থাৎ মল্লযুদ্ধ খুবই জনপ্রিয় হয়ে ওঠে। বুদ্ধিমান স¤্রাট ভেস্পিসিয়ান নিরোর প্রাসাদের যায়গাটাই ছেড়ে দেন এইসব কাজের জন্য। পর্যায়ক্রমে দর্শকদের জন্য উম্মুক্ত গ্যালারী,  গ্লাডিয়েটরদের জন্য প্রশিক্ষন কেন্দ্র এবং অন্যান্ন প্রয়োজনীয় অবকাঠামো গড়ে ওঠে।
ব্যবহার ক্ষেত্র
৮০ খ্রিষ্টাব্দে (মতান্তরে ৮১ খ্রিষ্টাব্দে) সম্রাট টিটাস এর শাসনান্তকালে মল্লযোদ্ধা প্রিস্ক্যাস ও ভেরাস এর মধ্যে  যুদ্ধ দিয়ে এই স্থাপনার আনুষ্ঠানিক সূচনা হয়। বাতিক্রমীভাবে যুদ্ধ অমীমাংসিত থাকে এবং উভয় পক্ষ বিজয়ী ঘোষিত হয়।
১৮০-১৯০ খ্রিস্টাব্দের মধ্যে রোমান সম্রাট কমোডাস এখানে প্রদর্শন করেছেন।
প্রাক মধ্যযুগ থেকে কলোসিয়াম বিনোদন কেন্দ্র হিসেবে ব্যবহৃত হলেও মাঝে মাঝে আরো কিছু প্রয়োজনে ব্যবহার হয়েছে যেমন আবাসন, প্রশিক্ষন কেন্দ্র, সৈন্যদের অস্থায়ী ব্যারাক, তীর্থযাত্রীদের আবাসন, এমনকি কোন এক পর্যায়ে দুর্গ হিসেবেও ব্যবহার করা হয়। খৃস্টান সমাধি হিসেবে একসময় কেউ কেউ দাবী করেছেন যদিও এর সমর্থনে খুব শক্ত কোন দলীল নেই। তবে ৬ষ্ঠ শতাব্দীর শেষ ভাগে এম্পিথিয়েটার কাঠামোর মধ্যে একটি চ্যাপেলের নির্মান করা হয় বলে পাওয়া যায়। এরেনা বা মঞ্চ অংশটি সমাধি হিসেবে ঘোষণা করা হয়। বসার আসন সমুহের নিচের ভল্টেড ছাদাবৃত স্খানগুলি বসবাস এবং ওয়ার্কশপের কাজে ব্যবহার হতে থাকে এবং ১২ শতাব্দী পর্যন্ত এ ধারা চালু ছিলো বলে পাওয়া যায়। অতপর তখনকার প্রভাবশালী ফ্রাঞ্জিপানি পরিবার the Frangipani family) কলোসিয়াম কে দখল করে এবং চারদিকে ঘিরে তাদের দুর্গসদৃশ প্রাসাদ হিসেবে ব্যবহার শুরু করে।
গঠন
কলোসিয়াম একেবারেই মুক্তভাবে দাড়িয়ে থাকা একটি কাঠামো যার বাহ্যিক এবং অন্তস্থ দৃশ্য দুটি রোমান থিয়েটারের আদলে কল্পনা করা হয়। পাখির চোখে দেখলে এটি ইতালিয়ান পাচ পয়সা কয়েনের আকৃতি প্রদর্শন করে। তবে ভূমি নকশা একদম বৃত্তাকার নয় বরং উপবৃত্তাকার। ১৮৯ মিটার (৬১৫ ফিট / ৬৪০ রোমান ফুট) লম্বা এবং ১৫৬ মিটার (৫১০ ফিট / ৫২৮ রোমান ফুট) চওড়া। মোট ২৪০০০ বর্গমিটার এলাকা নিয়ে এর বিস্তৃতি। বাইরের দেয়ালের উচ্চতা হল ৪৮ মিটার (১৫৭ ফিট / ১৬৫ রোমান ফুট). ঘের মূলত ৫৪৫ মিটার (১৭৮৮ ফিট / ১৮৩৫ রোমান ফুট)। সেন্ট্রাল এরেনার বা মঞ্চের আকার ডিমের মতো যা লম্বার দিকে ৮৭ মিটার এবং প্রস্থের দিকে ৫৫ মিটার। প্রায় ৫ মিটার উচ্চতার একটি দেয়াল ঘেরা। এর উপর থেকেই আসন বিন্যাস শুরু। নিচে সুরঙ্গাকারে অগভীর প্যাসেজওয়ে তৈরী করা হয়েছে পশুদের আনানেয়া এবং গ্লাডিয়েটরদের যাতায়াতের হন্য । ডান|300x300পিক্সেল|কলোসিয়ামের এরেনা ধারণা করা হয় বাহিরের দেয়াল নির্মানের জন্য প্রায় এক লক্ষ ঘনমিটার ট্রাবারটাইন পাথর দরকার হয়েছিলো যা কোন মসলা ছাড়াই কেবল লোহা বা ব্রোঞ্জের ক্লাম্পের মাধ্যমে আটকানো থাকে। তিনশ টন ক্লাস্প লেগেছিলো । বিভিন্ন দুর্যোগ মোকাবিলা করে এখনো যে অংশটি দাড়িয়ে আছে তা কলোসিয়ামের উত্তর অংশ। প্রত্যেক কোনায় যে ত্রিকোনাকৃতির ইটের তৈরী অংশ দেখা যায় তা আধুনিক সময়ের সংযোজন। ১৯ শতকের শুরুর দিকে এগুলো স্থাপিত হয় দেয়ালগুলোকে ধ্বসে পড়ার হাত থেকে বাচানোর জন্য। বর্তমান সময়ে যে বহি:দেয়াল দেখা যায় অনেকের মতে তাই আসলে পুরানো সময়ের অন্ত:স্থ দেয়াল। কলোসিয়ামের থেকে যাওয়া বহি:দেয়ালের বিশালাকৃতির অবয়ব সুপারইমপোসড আর্কেডের (superimposed arcades) তিনটি স্তরে বিভক্ত। পোডিয়ামের উপরে লম্বা এটিক (attic) অংশ অবস্থিত যার দেয়ালে একটি নির্দিস্ট দুরত্বে জানালা বসানো আছে। দ্বিতীয় এবং তৃতীয় আর্কেডের সবগুলোতে কাঠামোবদ্ধ স্টাচু দাড়ানো আছে বিভিন্ন ক্লাসিক্যাল ধারণার প্রতিমুর্তি হয়ে। এটিকের শীর্ষে চতুর্দিক জুড়ে ২৪০টিঁ কর্বেল (corbell) বসানো আছে। কর্বেল মানে হচ্ছে ছাদের বর্ধিতাংশ ধরে রাখার জন্য দেয়াল থেকে বের হয়ে আসা বাড়তি অংশ।
বহিঃসংযোগ
41.89017°N, 12.49227°W
দেশি পেটারি
দেশি পেটারি (Indian Abutilon বা Indian Mallow); (Abutilon indicum) হচ্ছে মালভেসি পরিবারের গুল্ম; যা উষ্ণমণ্ডলীয় এবং উপউষ্ণমণ্ডলীয় অঞ্চলের স্থানীয় উদ্ভিদ। এটিকে মাঝেমাঝে আলংকারিক উদ্ভিদ হিসেবে চাষ করা হয়। এই উদ্ভিদটি প্রায় ভেষজ উদ্ভিদ হিসেবে ব্যবহৃত হয় এবং কিছু উষ্ণমণ্ডলীয় দ্বীপে আগ্রাসী হিসেবে বিবেচিত।
সূরা ফুরকান
আল ফুরকান  (سورة الفرقان; সত্য মিথ্যার পার্থক্য নির্ধারণকারী গ্রম্থ) মুসলমানদের ধর্মীয় গ্রন্থ কুরআনের ২৫ তম সূরা। এই সূরাটি মক্কায় অবতীর্ণ হয়েছে। এ সূরার আয়াত সংখ্যা ৭৭টি এবং রুকু সংখ্যা ৬ টি ।
নামকরণ
প্রথম আয়াত (আরবী) থেকে সূরার নাম গৃহীত হয়েছে। কুরআনের অধিকাংশ সূরার মতো এ নামটিও বিষয়বস্তু ভিত্তিক শিরোনাম নয় বরং আলামত হিসেবে সন্নিবেশিত হয়েছে।
আন্তর্জাতিক বিধবা দিবস
আন্তর্জাতিক বিধবা দিবস হল "অনেক দেশে লক্ষ লক্ষ বিধবা এবং তাদের নির্ভরশীলদের দ্বারা সম্মুখীন দারিদ্র্যতা এবং অবিচার" মোকাবেলা করার জন্য জাতিসংঘের অনুমোদনকৃত কর্ম দিবস। দিনটি প্রতি বছর ২৩ জুন উদযাপিত হয়।
দ্য লুম্বা ফাউন্ডেশন কর্তৃক আন্তর্জাতিক বিধবা দিবস প্রতিষ্ঠিত হয় বৈধব্যের বিষয়ে সচেতনতা বাড়াতে। ২৩ জুনের তাৎপর্য হল যে ১৯৫৪ সালের সেই দিনেই ফাউন্ডেশনের প্রতিষ্ঠাতা লর্ড লুম্বার মা শ্রীমতি পুষ্প ওয়াতি লুম্বা বিধবা হয়েছিলেন। ফাউন্ডেশনের লক্ষ্যগুলির মধ্যে একটি হল, এটি একটি অদৃশ্য বিপর্যয় হিসাবে বর্ণনা করে তা তুলে ধরা। একটি ২০১০ সালের বই, ইনভিজিবল, ফরগটেন সাফারার্স: দ্য প্লাই অব উইডোস এরাউন্ড দ্য ওয়ার্ল্ড, অনুমান করে যে বিশ্বব্যাপী ২৪৫ মিলিয়ন বিধবা রয়েছে, যাদের মধ্যে ১১৫ মিলিয়ন দারিদ্র্যের মধ্যে বাস করে এবং সামাজিক কলঙ্ক এবং অর্থনৈতিক বঞ্চনার শিকার হয় কারণ তারা তাদের স্বামী হারিয়েছে। লুম্বা ফাউন্ডেশনের সচেতনতামূলক প্রচারণার অংশ হিসেবে, এই গবেষণাটি জাতিসংঘের মহাসচিব বান কি-মুনের কাছে ২২ জুন ২০১০-এ উপস্থাপন করা হয়েছিল। বিধবা মহিলাদের ঠিকমতো ভরণ পোষণ এবং সামাজিক স্বীকৃতি যাতে দেওয়া হয় সেজন্য প্রতিটি রাষ্ট্রের কতকগুলি নিয়ম-কানুন থাকা দরকার। বিধবাদের প্রতি অনেক দেশে যে সামাজিক কুপ্রথা চালু আছে তা অবিলম্বে বন্ধ করা দরকার। বিধবারা যাতে নিজের পছন্দমত পোশাক পরতে পারেন, নিজের পছন্দমত খাবার খেতে পারেন সেজন্য প্রয়োজনীয় ব্যবস্থা নেওয়া দরকার। কম বয়সী বিধবারা যাতে পুনরায় নিজের ইচ্ছা মত বিবাহ করতে পারেন সেটা দেখা রাষ্ট্রের কর্তব্য।
ঢাকা-১
ঢাকা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৪নং আসন।
সীমানা
ঢাকা-১ আসনটি ঢাকা জেলার দোহার উপজেলা ও নবাবগঞ্জ উপজেলা নিয়ে গঠিত।
ইতিহাস
১৯৭৩ সালে ঢাকা-১ নির্বাচনী এলাকা স্বাধীন বাংলাদেশে প্রথম নির্বাচনের সময় গঠিত হয়েছিল।
বাংলাদেশ নির্বাচন কমিশন ২০০৮ সাধারণ নির্বাচনের পূর্বে, ২০০১ সালে পরিচালিত আদমশুমারির প্রকাশিত জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে। যার কারণে ২০০৮ সালের নির্বাচনে ঢাকা মেট্রোপলিন এলাকায় নতুন ৭টি আসন যোগ হয় এবং রাজধানী ঢাকার আসন সংখ্যা ৮ থেকে ১৫টিতে বৃদ্ধি পায়।
সঙ্গনিরোধ
সঙ্গনিরোধ বা সঙ্গরোধ বলতে কোনও সংক্রামক ব্যাধি বা মহামারীর বিস্তার প্রতিরোধ করার উদ্দেশ্যে মানুষের মুক্তভাবে চলাচল এবং কখনও কখনও কোনও বিশেষ দ্রব্যাদির পরিবহনের উপর আরোপিত নিষেধাজ্ঞাকে বোঝায়। একে ইংরেজি পরিভাষাতে কোয়ারেন্টিন (Quarantine) বলা হয়। যদি কেউ সংক্রামক রোগে আক্রান্ত হওয়ার ঝুঁকিতে থাকে এবং যদি তাকে নিশ্চিতভাবে রোগনির্ণয় করার সুযোগ না থাকে, তখন রোগ এবং অসুস্থতা নিয়ে আলোচনা করার পাশাপাশি তাকে/তাদেরকে সঙ্গনিরোধ অবস্থায় রাখা হয়। সঙ্গনিরোধ ও অন্তরণ (Isolation আইসোলেশন) দুইটি কাছাকাছি ধারণা। তবে এই দুইয়ের মধ্যে সূক্ষ্ম পার্থক্য আছে। সঙ্গনিরোধ হলো সম্ভাব্য (কিন্তু নিশ্চিত নয় এমন) ঝুঁকিপূর্ণ রোগীকে সাবধানতাবশত আলাদা করে রাখা। অন্যদিকে নিশ্চিতভাবে আক্রান্ত এবং সংক্রমিত ব্যক্তিকে সুস্থ জনগোষ্ঠী থেকে সম্পূর্ণভাবে আলাদা করে রাখার নামই অন্তরণ (বা বিচ্ছিন্নকরণ বা পৃথককরণ)।
ছাওথিয়েনমেন সেতু
ছাওথিয়েনমেন সেতু চীনের ছুংছিং শহরে ছাং চিয়াং নদী অতিক্রমকারী একটি সড়ক-রেল সেতু। সেতুটি ২০০৯ সালের ২৯শে এপ্রিল খোলা হয়েছিল। এটি বিশ্বের দীর্ঘতম আদ্যন্ত খিলান সেতুর।
টাই গার্ডার সহ অবিচ্ছিন্ন ইস্পাত ট্রাস খিলান সেতুর উচ্চতা মাঝের সমর্থন থেকে খিলান শীর্ষ পর্যন্ত, প্রধান স্প্যান দীর্ঘ এবং মোট দৈর্ঘ্য । এটি উপরের ডেকের প্রতিটি পাশে একটি পথচারী হাঁটা পথ সহ ছয় লেনে যানবাহন বহন করে। নীচের ডেকের প্রতিটি পাশে ২ টি যানবাহন লেন রয়েছে এবং ছুংছিং মেট্রোর লুপ লাইনটি মাঝ বরাবর অগ্রসর হয়।
সঙ্গনিরোধ
সঙ্গনিরোধকে করদোঁ সানিতের (cordon sanitaire) অর্থাৎ স্বাস্থ্যবেষ্টনীর বিকল্প হিসেবে ব্যবহার করা হয়। এই দুইটি পদগুচ্ছই একে অপরের কাছাকাছি; তবে স্বাস্থ্যবেষ্টনী বা করদোঁ সানিতের বলতে সুনির্দিষ্টভাবে সংক্রামক ব্যাধির বিস্তার থামাবার জন্য কোনও নির্দিষ্ট ভৌগোলিক এলাকার মানুষজনের চলাচলকে বাধা দেওয়াকে বোঝায়।
একটি মত অনুসারে ইংরেজি "কোয়ারেন্টিন" পারিভাষিক শব্দটি ইতালীয় শব্দ "কোয়ারান্তিনা" (Quarantina) থেকে এসেছে, যার অর্থ "চল্লিশ (দিন)"। মধ্যযুগে ১৫শ শতকে বিউবনিক প্লেগ রোগের মহামারীর সময়ে রোগাক্রান্ত অঞ্চল থেকে আগত জাহাজদেরকে ইউরোপের বিভিন্ন বন্দরে ৪০ দিনের জন্য পৃথক করে রাখা হত।